מלקחיתיים

**מֶלְקָחִיתִיִּים** (שם מדעי: Gomphidae) היא משפחה של שפיריות שמכילה כ-90 סוגים ו-900 מינים המצויים ברחבי צפון ודרום אמריקה, אירופה, אסיה, אוסטרליה ואפריקה.

בישראל מצויים שבעה מינים מארבעה סוגים.

## אטימולוגיה
השם המדעי *Gomphidae* מגיע מיוונית *gomphos*, "בורג, מסמר", בשל צורת הבטן של השפיריות במשפחה.

מקור השם בעברית הוא בשל דמיון התרחבות זו לכלי עבודה שונים, ובהתאם לכך נקבעו שמות הסוגים במשפחה: מלקחית, קרדומית, מצבטית, ומלקטית.

## מאפיינים
בשונה מרוב השפיריות, למלקחיתיים יש עיניים מורכבות קטנות ומופרדות, תכונה אותה הן חולקות עם המשפחה Petaluridae ועם השפריריות. העיניים בצבעי כחול, טורקיז או ירוק. החזה ברוב המינים בהיר עם פסים כהים, ודוגמת הפספוס משמשת לרוב כמאפיין זיהוי. הן חסרות את הצבעים המתכתיים הבוהקים של קבוצות שפיריות רבות, ולרוב בעלות צבעי הסוואה כדי להימנע מאיתור. לרוב יש הבדלים קטנים בלבד בין הזוויגים. הבוגרים בדרך כלל באורך של בין 40–70 מ"מ.

לשפיריות במשפחה מעוף מהיר עם מקטעים קצרים. הן מבלות זמן רב במנוחה, נחות בעמדה מתאימה כדי לזנק קדימה ולטרוף חרקים מעופפים. הן נוטות להתיישב על הקרקע או על עלים כשהבטן משופעת למעלה וקצהו מתעקל מעט. מינים גדולים יותר עשויים להתיישב עם בטן שטוחה על עלה. עמדה נוספת שאומצה על-ידי המלקחיתיים היושבים בשטח הפתוח היא "אובליסק" ("obelisking"), עמידה עם הבטן מורמת אנכית, יציבה שאומצה בנוסף אליהן רק על-ידי הטיסניתיים.

רוב השפיריות במשפחת המלקחיתיים מתרבות בנחלים, נהרות או אגמים. הנימפות יוצאות דופן בהיותן בעלות מנטום (mentum) שטוח, ומחושיהן בעלי ארבעה מקטעים בלבד. אצל רבים מהמינים הנימפות חופרות במשקעים בתחתית גופי המים, אך אלו של *Hagenius brevistylus* ("dragonhunter") חיות בין קליפות לחות ופסולת עלים בשולי המים. קיימת שונות בהרגלי הנבירה האופייניים לנימפות. חלקן ייצאו רק בשעות היום, בשונה מאורח החיים הלילי הנפוץ. חלק מהפגיות גם ישכבו על משטחים שטוחים, בעוד שהרוב יעדיפו משטח אנכי.
לזכרים יש התרחבות דמוית נבוט בקצה הבטן (במקטעים 7 עד 9). עם זאת, התרחבות זו בדרך כלל פחות בולטת אצל נקבות ואף עשויה להיעדר לחלוטין במינים מסוימים. 

## טקסונומיה
במשפחת המלקחיתיים יש למעלה מ-80 סוגים ויותר מ-900 מינים, והיא המשפחה היחידה בעל-משפחה Gomphoidea.

## סוגים במשפחה

משפחת המלקחיתיים מכילה את הסוגים הבאים:

## גלריה

קובץ:IC Gomphidae wing.jpg|טקסט=Gomphidae wing structure: Note the similar-sized triangles of the front and hind wings and the widely separate eyes.|מבנה כנפי מלקחיתיים: ניתן להבחין במשולשים בגודל דומה בכנפיים הקדמיות והאחוריות ולעיניים הנפרדות.
קובץ:Yellow striped hunter mating.jpg|טקסט=Pair of yellow-striped hunters mating|זוג מהמין *Austrogomphus guerini* בהזדווגות
קובץ:Common Clubtail (Ictinogomphus rapax) W IMG 0224.jpg|טקסט=Common clubtail, Ictinogomphus rapax|*Ictinogomphus rapax*
קובץ:XN Gomphus vulgatissimus 689.jpg|טקסט=Gomphus vulgatissimus, showing the "clubbed" abdomen characteristic of the family|פרט מהמין *Gomphus vulgatissimus*, המראה את הבטן ה"מנופחת" האופיינית למשפחה
קובץ:Gomphus vulgatissimus eyes 004b.jpg|טקסט=The common clubtail Gomphus vulgatissimus head with widely separated eyes|תקריב ראש של *Gomphus vulgatissimus* עם עיניים מופרדות
קובץ:Lined Hooktail Paragomphus lineatus Male.jpg|טקסט=Paragomphus lineatus, male|*Paragomphus lineatus*, זכר
קובץ:Green Hooktail Male Paragomphus genei (33125299016).jpg|תוספתנים בקצה הבטן של מלקטית ירקרקה

## קישורים חיצוניים

## הערות שוליים

קטגוריה:בעלי חיים שתוארו ב-1842
קטגוריה:שפיריות
קטגוריה:טקסונים שתוארו בידי פייר רמבו